Mentioned in Despatches

Mentioned in Despatches (få hedersomtale i krigsrapportene) er en britisk militær utmerkelse, som tildeles for tapperhet eller andre prisverdige omstendigheter.  

I de britiske væpnede styrker blir denne rapporten publisert i London Gazette.  Dersom en befalingsmann eller menig utfører en «noterbar handling» omtalt i rapporten, sies vedkommende å ha blitt «Mentioned in despatches».

Som et synlig bevis på omtalen, blir man tildelt et diplom. I tillegg får man et ekeløv i sølv, før 1994 i bronse, som festes på kampanjemedaljen eller på venstre bryst på gallauniform.

I løpet av annen verdenskrig, ble en rekke nordmenn i britisk tjeneste Mentioned in despatches.

Kategori:Britiske militære utmerkelser